簡（一作「揀」）金頌
作者：無名氏
朝代：唐

paragraphs: 君不見，澄清麗水出黃金，逐浪隨波永被沈。
有幸得逢良鑒者，披砂細揀暫知音。
因此遂蒙皇上寵，直入瓊樓寶篋中。
一練（一作「鍊」）一明光照耀，一迴掌上一迴欽。
以此塵沙含妙寶，故喻衆生覺照心。
衆生無此濃三有，元來流浪被境侵。
對塵恰似真如慧，離境元無照體心。
迷即一真名二體，只爲羣生不照心。
若能對境常真照，隨塵離境一般心。
如來今日除分別，意遣衆生妄習心。
但除妄習存終始，真照何妄不真心。
（見《宗鏡錄》卷八五。
）。